Page:Dialogues, Intended to Facilitate the Acquiring of the Bengali Language.djvu/95

 মাইয়া দুটার বিবাহ দিতে পারিলে আমি সাতটা শর্ষা দিয়া স্নান করি কুলাই চণ্ডির আগে দড়ো গুয়া পান দিয়া সুবচনী পূজা করি। মনস্কামনা সিদ্ধ করিলে হয়।

মায়্যার বিবাহের কোথায় ঠাওর হইয়াছে দেশের মধ্যে না বিদেশে দিবা।

ঈশ্বরের মনে কি আছে বুঝিতে পারি না আমার ইচ্ছা দেশের মধ্যে হইলে ভাল হয়।

তোমার যারা সকলে কি বলে মাইয়ার মামা মামী কি বলে পাঁচটার যে মত সেই কর্ত্তব্য।

সে যে হউক। আমি বাড়ী যাই বেলা গেল এখনি গালাগালি দিবে।

 

তুমি কোথা গিয়াছিলা পাড়াবেড়ানী সাঁজের কায কাম কিছু মনে নাই বটে।

কি কাযের দায় তুই ঠেকিয়াছিস যে এত কথা তোর লো।

আমি কাযে ঠেকি নাই তুই সকল কাযে ঠেকিয়াছিস।

তুই আমার কি কাযে ঠেকিয়া এত কথা কইস লো।

চক্ষুখাকী তোর চক্ষুর মাথা খাইয়া দেখিতে পাইস না। এ সকল কায কে করিয়াছে।

তোর যে বড় ঠেকার হইয়াছে এক দিন কায করিয়া এত কইস। আমি তোর সকল জানি।

পুতখাকী তুই আমার কি জানিস। তোর মত পাড়া২ মরদের কাচে আমি যাই না।

গস্তানী। তুই যেমন উহাকে ভাই২ বনিস রাত্রে তারে নীয়া থাকিস। তেমন আমরা নই।

আরে পেটফেলানি খানকি। আমি কারে নীয়া থাকি। তুই কারে দেখেছিস লো। 